**АҒЫЛШЫН ТІЛІ БАҒДАРЛАМАСЫНЫҢ**

**ЕРЕЖЕСІ**

**I. ЖАЛПЫ ЕРЕЖЕЛЕР:**

* 1. Осы Ереже 3.1.-тармағында көрсетілген **Қазақстан Республикасының жоғары оқу орындарына** (бұдан әрі – «ЖОО») **1 жылдық** ағылшын тілі бағдарламасын өткізуге **грантты беруге арналған** Байқау өткізуді регламенттейді және де конкурстық іріктеуде жеңіске жеткен университетте бағдарлама бойынша білім алушылардың іріктеуін реттейді;
  2. Байқау академик Ш. Есенов атындағы ғылыми білім беру қорының бастамасы бойынша өткізіледі және қаржыландырылады;
  3. Қормен ұйымдастырылған онлайн ағылшын тілі курстары **2022-2023 оқу жылы** ішінде тіл иесі болып табылатын оқытушылармен ұсынылған әдістеме бойынша ағылшын тілін үйренуге мүмкіндікті ұсынады (бұдан әрі «Курстар»);
  4. **Жобаның мақсаты:** ЖОО студенттері мен оқытушыларын ағылшын тіліне оқыту арқылы Қазақстан Республикасы Жоғары оқу орнының бәсекеге қабілеттілігін арттыру.
  5. **Жобаның міндеттері:** келесі тілдік құзыреттерді қалыптастыру арқылы тілдік орта құру:
     1. Сөйлеу - сөйлеу әрекетінің негізгі түрлеріндегі коммуникативті дағдыларды жетілдіру;
     2. Тілдік - таңдалған тақырыптар мен қарым-қатынас салаларына сәйкес жаңа тілдік құралдарды игеру; қолданылатын лексикалық бірліктердің көлемін арттыру; коммуникативтік мақсаттарда тілдік бірліктермен жұмыс істеу дағдыларын дамыту;
     3. Компенсаторлық - шет тіліндегі ақпаратты алу және беру кезінде тілдік құралдардың жетіспеушілігі жағдайында түсіндіру дағдыларын одан әрі дамыту;
     4. Оқып жатқан студенттер мен оқытушылардың ағылшын тілін өз бетінше және үздіксіз оқып-үйренуге, оның көмегімен одан әрі өз бетінше білім алуға, білімнің әртүрлі салаларын зерделеу кезінде шет тілін пайдалануға қабілеттілігі мен дайындығы.
  6. Конкурстың Серіктесі және оқытушы компания - **Ұлыбританияның** жетекші **Bonas MacFarlane Education тіл орталығы**;
  7. Ағылшын тілін оқыту бойынша курстарды Bonas Macfarlane Education тіл орталығының оқытушылары/тіл иелері **2022 жылдың қазан айынан бастап 2023 жылдың мамыр айына дейін 8 ай бойы, аптасына 2 рет (90 минуттан)** студенттер үшін «General English» тобында және оқытушылар үшін «English for Special Purposes» тобында өткізетін болады.
  8. **Гранттар саны** – 160 (жүз алпыс). Қор гранттарды тілді меңгеру деңгейіне және уәждемесіне қарай студенттер, магистранттар, докторанттар, оқытушылар, ЖОО қызметкерлері арасында дербес бөлу құқығын өзіне қалдырады.
  9. **С**абаққа белсенді қатысқан (үй тапсырмаларын орындау) және тестілер бойынша (бастапқы, аралық және финалдық) прогресс нәтижелерінің үздік көрсеткіштері бар бағдарламаның 25 (жиырма бес) қатысушысы қор қаражаты есебінен IELTS тестіне алдын ала дайындалу және тапсыру мүмкіндігіне ие болады.

1. **БАҒДАРЛАМАНЫҢ ЖАЛПЫ КЕЗЕҢДЕРІ**:

**1 -КЕЗЕҢ**

* 1. ЖОО конкурстық іріктеу. **2022 ж. қаңтар-сәуір**;
     1. Ақпараттық кампания - **2022 ж. 31-ші қаңтардан бастап**;
     2. ЖОО-нан өтінімдер жинау - **2022ж.** **14 ақпаннан бастап 31 наурызға дейін**;
     3. ЖОО-дан алынған өтінімдерді бағалау – **2022ж.** **01 – 15 сәуір**;
     4. 1 (бірінші) тур жеңімпаздарын хабарлау - **2022 жылғы 16 сәуірге дейін;**
     5. Университеттерді бағалау – ЖОО-ға іссапарлар - **2022 ж. 20-27 сәуір аралығында;**
     6. Жеңімпазды анықтау – **2022ж. 29 сәуір**;
     7. Ынтымақтастық туралы меморандумға қол қою – **2022ж. 30 мамырға дейін**;
     8. 3 жақты шартты жасасу, Қор, Bonas MacFarlane Kazakhstan және конкурс жеңімпазы –ЖОО – **2022ж. маусым.**

**2-КЕЗЕҢ**

* 1. Бағдарламаға білім алушыларды іріктеу:
     1. Жеңімпаз ЖОО ақпарат-сессияларды өткізу – **2022ж. қыркүйек;**
     2. Өтінімдерді жинау – **2022ж. 01-20 қыркүйек аралығында;**
     3. Бағдарламаның қатысушыларын анықтау – **2022ж. 26 ​​қыркүйегіне дейін;**

**3-КЕЗЕҢ**

2.3. Байқау жеңімпазы-ЖОО онлайн білім беру - **2022 ж. қазан – 2023 ж. мамыр**;

* + 1. Оқытуды бастау – **2022ж. 1-ші қазан;**

**4-КЕЗЕҢ**

2.4. Жобаны жабу және нәтижелердің презентациясы - **2023 ж. мамыр-маусым**.

2.5. Сертификаттарды беру – **2023ж. мамыр;**

2.6. IELTS емтиханы бойынша 25 (жиырма бес) үздік бағдарлама қатысушыларын сертификаттау – **2023ж. маусым;**

2.7. Бағдарламаның нәтижелері бойынша есеп - **2023 ж. маусым.**

**III. БАЙҚАУҒА ҚАТЫСАТЫН ЖОО ҚОЙЫЛАТЫН ТАЛАПТАР:**

* 1. Байқауға Нұр-Сұлтан мен Алматы қалаларынан тыс жерде орналасқан (Сулейман Демирель Университетін Алматы қаласына кіреді), тек қана Қазақстанның өңірлік ЖОО қатыса алады.
  2. Конкурсқа өтінім беретін жоғары оқу орындары бүкіл оқу мерзіміне бағдарламаны барлық қажетті техникалық қажеттіліктермен, оның ішінде оқытуды өткізуге арналған онлайн-платформамен қамтамасыз етуге келісімді автоматты түрде растайды.
  3. ЖОО ішіндегі шақырылған оқытушылардың мәселелерін шешу және навигация үшін кураторды қамтамасыз етеді. Куратор онлайн-сабақтардың өткізілуіне бақылауды жүзеге асырады.
  4. ЖОО тарапынан өтінімді университеттің **проректордан төмен емес** **лауазымы бар** өкілі береді және жетекшілік етеді.

**IV. ЖОО АРАСЫНДА БАҚАУДЫ ӨТКІЗУ ТӘРТІБІ:**

4.1. Байқау 2 кезеңмен өткізіледі.

4.2. Байқаудың 1 (бірінші) кезеңі:

4.2.1. Байқауға қатысуға ниет білдірген ЖОО, ЖОО-ның уәкілетті өкілдері арқылы 2022 жылғы 14 ақпаннан бастап 31 наурызды қоса алғандағы мерзімде (осы Ереженің 4.2.2. тармақшасында көрсетілген уақытқа дейін) Байқаудың ұйымдастыру комитетіне белгіленген нысанда өтінім береді.

4.2.2. **Өтінімдерді қабылдау 2022 жылғы 31 наурызда, Нұрсұлтан уақыты бойынша сағат 15:00-де (GMT+6) аяқталады. Көрсетілген мерзімнен кейін берілген өтінімдер қарауға жатпайды.**

* + 1. Өтінімді қордың [yessenovfoundation.org](file:///C:\Users\HP\Downloads\yessenovfoundation.org) сайтында жүктеп алуға болады немесе қордың қызметкерлерінен алуға болады. Өтінімдер нысанда ұсынылған ақпарат бойынша тәуелсіз бағалау комиссиясымен бағаланады;
    2. Сканерленген қосымшалармен **электронды түрдегі** өтінімді қордың [info@yessenovfoundation.org](mailto:info@yessenovfoundation.org) электрондық поштасына жіберу қажет. **Қағаз нұсқадағы құжаттар қабылданбайды.**
  1. Байқаудың 2 (екінші) кезеңі:

4.3.1. Байқаудың 2 (екінші) кезеңіне белгіленген мерзімде Конкурсқа қатысуға өтінімдер жіберген және іріктеудің бірінші кезеңінен өткен 3 (үш) ЖОО жіберіледі.

4.3.2. Бұл ЖОО университеттің мүмкіндіктері мен ыңғайлықтарымен жеке танысу үшін қордың өкілінен құралған бағалау тобы іссапарға жіберіледі.

4.3.3. Байқау жеңімпазы туралы ақпарат **2022 жылдың 29 сәуірінен кешіктірмей** Қордың веб-сайтында және әлеуметтік желілерінде орналастырылады.

4.3.4. Қор байқауда жеңіске жеткен ЖОО-мен ынтымақтастық туралы Меморандумға қол қояды, ал кейінірек ЖОО-да бағдарламаны іске асыру үшін үшжақты шартқа қол қойылады.

4.3.5. Қордың өкілдері барлық конкурсқа қатысушыларға өтінім нысанын дұрыс толтыруда ақпараттық қолдау көрсететін болады.

4.3.6. **Қор тарапынан кеңес алу үшін байланыстар:**

- Ирина Грищенко, ұялы тел.: +7 771 775 1815, [irina.g@yessenovfoundation.org](mailto:irina.g@yessenovfoundation.org);

- Айгерім Султан, ұялы тел.: +7 701 627 9607, [aigerim.s@yessenovfoundation.org](mailto:aigerim.s@yessenovfoundation.org).

**V. БІЛІМ АЛУШЫЛАРҒА ҚОЙЫЛАТЫН ТАЛАПТАР ЖӘНЕ КОНКУРС ЖЕҢІМПАЗЫ-ЖОО АҒЫЛШЫН ТІЛІ БАҒДАРЛАМАСЫ БОЙЫНША ІРІКТЕУДІ ЖҮРГІЗУ ТӘРТІБІ:**

**5.1. «General English» топ қатысушылары-студенттерге қойылатын талаптар:**

* + 1. 2022 оқу жылының басында қордың өкілдеріне өтінімдегі эссені қоса алғанда, байқаудың шарттарында көрсетілген құжаттармен бірге толтырылған және жіберілген/табысталған өтінім арқылы конкурсқа қатысу туралы өзінің шешімін растаған, бакалавриаттың 2,3,4 курс студенттері.
    2. Үміткердің орташа GPA деңгейі 2,67 және одан жоғары болуы тиіс.
    3. Ізденуші ЖОО-ның ғылыми, қоғамдық өміріне құжаттық белсенді қатысуын мәлімдей және растай алады, бұл курста тегін оқу мүмкіндігін алуға ізденушінің пайдасына қосымша бонус бола алады.
    4. Ізденуші тіл иесімен тілді оқу мүмкіндігі үшін ағылшын тілінің А1 деңгейінен төмен емес деңгейін меңгеруі тиіс. Бұл курстарда оқу, университетте оқу сертификаттарының бар болуымен немесе қор өкілдеріне ауызша сұхбаттасу жолымен расталады.
    5. Университет басшыларының (Ректордың, Проректордың, Университеттің Ғылыми Кеңесі мүшелерінің, Институт Директорының, Деканының, кафедра меңгерушісінің) туысқаны болып табылатын студент Конкурсқа арналған өтінімде алыс туыстық байланыстарды көрсетуі тиіс;
  1. **«Еnglish for Special Purposes» топтарының қатысушылары - оқытушыларға, магистранттарға және докторанттарға қойылатын талаптар:**
     1. ЖОО-да оқытушылар, ЖОО күндізгі бөлімде білім алатын магистранттар мен докторанттар болып табылатын, университеттің штаттық қызметкерлері конкурс қатысушылары бола алады.
     2. Ізденуші ЖОО-ның ғылыми, қоғамдық өмірінде белсенді қатысуын құжатпен мәлімдеп, растай алады, ал бұл Курстарда тегін оқу мүмкіндігін алуға талпынушының пайдасына қосымша бонус ретінде болуы мүмкін.
     3. Ізденуші тіл иесімен тілді оқу мүмкіндігі үшін ағылшын тілінің А2 деңгейінен төмен емес деңгейін меңгеруі тиіс. Бұл курстарда оқу, университетте оқу сертификаттарының бар болуымен немесе қор өкілдеріне ауызша сұхбаттасу жолымен расталады;
  2. **General English, English for Special Purposes байқауын өткізу тәртібі:**

**Жалпы ақпарат:**

* + 1. Ағылшын тілі бағдарламасына қатысу үшін студенттер мен оқытушыларды іріктеуді Қордың, «Bonasmacfarlane Education» тіл орталығының қызметкерлері, курс тренерлері онлайн-форматта жүргізеді. Қажет болған жағдайда, ағылшын тілін меңгеру деңгейі ауызша тексерілуі мүмкін.
    2. Байқауға іріктеу кезеңінде университет Қор өкілдеріне пайдалану үшін онлайн платформа ұсынады.
    3. Жеңімпаздар берілген өтінімнің сапасы, тестілеу деңгейі бойынша анықталады. Байқау жеңімпаздарының қорытынды тізімі университеттің барлық ақпараттық арналары арқылы жарияланады.
    4. Ізденушілерге конкурстағы жеңісі туралы өтінімде көрсетілген байланыстарға **2022 жылғы 27 қыркүйектен кешіктірмей** жазбаша және ауызша нысанда хабарланады.
    5. Байқау жеңімпаздарының соңғы тізімі Қордың бұйрығымен ағылшын тілін оқыту бағдарламасына қатысушылардың ресми расталған тізімі түрінде бекітіледі.
    6. **2022 жылғы 03 қазанға дейін** Бағдарламаға қатысушыларға топтар бойынша бөлу туралы ақпарат, Сабақ кестесі хабарланады, **демеушілік көмек көрсету туралы шарттарға қол қойылады**, сондай-ақ басқа да қажетті ұйымдастырушылық жұмыстар жүргізіледі.
  1. **Студенттер мен оқытушылар арасында бағдарлама қатысушыларының байқауы 2 кезеңмен өткізіледі.**
     1. **Білім алушыларды өтінімдер бойынша іріктеу:**
        1. Байқауға қатысуға ниет білдірген студент, магистрант, докторант, оқытушы, ЖОО қызметкері Қордың yessenovfoundation.org интернет-сайтында немесе ЖОО-ның онлайн-платформасында **2022 жылғы 20 қыркүйекке дейінгі мерзімде белгіленген нысанда өтінім береді** (өтінім беру күндерін Қор біржақты тәртіпте жоя алады).
        2. Өтінім сауалнамалық деректерді, академиялық және ғылыми салалардағы жетістіктер туралы ақпаратты қамтиды. Өтінімге қоса беру қажет:

1. Жеке куәлігінің көшірмесі;
2. соңғы оқу жылындағы Транскрипті (студенттер мен магистранттар үшін);
3. ізденушінің сертификаттары мен дипломдарының, наградаларының көшірмелері - кемінде 2 (екі);
4. Жарияланымдар - кемінде 2 (екі);
5. Ынталандыру хаты (бос орынсыз ең көбі 1500 таңба), онда сіз ағылшын тілін білсеңіз, жеке өміріңіз, мансабыңыз қалай өзгеретінін көрсетуіңіз керек. Өзіңіз үшін қандай білім деңгейі жеткілікті деп ойлайсыз? Тілді меңгеру үшін не істеуге дайынсыз және осы деңгейге жету үшін қанша уақыт жұмсайсыз?
   * + 1. Бұл кезеңде студенттер оқу үлгерімінің деңгейіне, өтініштерді толтыру сапасына, ынталандыру хатының мазмұнына және жетістіктерінің болуына қарай іріктеледі.
       2. Өтінімдерді жинау кезеңінде Қор өкілдері өтініш берушінің ағылшын тілін білу деңгейін анықтау үшін қысқаша сұхбат жүргізе алады.
   1. **Деңгейді анықтау үшін тестілеу:**
      1. Тестілеуге белгіленген мерзімде Конкурсқа қатысуға өтінім жіберген және Конкурстың 1 (бірінші) турынан өткен студенттер, магистранттар, докторанттар, оқытушылар, университет қызметкерлері жіберіледі.
      2. Тестілеу ағылшын тілін білу деңгейін анықтауға бағытталған.
      3. Тест **2022 жылдың 22 қыркүйегінен кешіктірілмей** жазбаша түрде өткізіледі.

**VI. АҒЫЛШЫН ТІЛІ КУРСТАРЫНДА ОҚУ ШАРТТАРЫ:**

6.1. Байқау жеңімпазымен курстарда оқудың 1 (бір) жылына келісімшарт жасалады.

6.2. Оқуға Грант алған байқау жеңімпазы қормен жасалған демеушілік көмек көрсету туралы шарттың талаптарын сақтауға міндетті, оның ішінде, бірақ онымен шектелмей:

6.2.1. Кестеге сәйкес сабақтарға қатысу және дәлелді себептермен 1 (бір) айда 3 (үш) сабақтан артық сабаққа қатыспауға рұқсат етіледі;

6.2.2. Курс соңында сертификат алу үшін сабаққа 80 пайыздан кем емес қатысу керек;

6.2.3. Курстарда оқыту шеңберінде өздік жұмыс бойынша барлық тапсырмалар мен тапсырмаларды жауапкершілікпен орындау;

6.2.4. Емтихандарды уақытында тапсыру;

6.3. Курстарға тек жеңімпаз-ЖОО қабырғасында білім алып жатқан/қызметтегі студенттер, магистранттар, докторанттар және университеттің штаттық қызметкерлері қатыса алады. Студент/Оқытушы басқа жоғары оқу орнына ауысқан жағдайда, сондай-ақ егер ол академиялық демалыста, басқа ЖОО-да тағылымдамада және т.б. болса, онда Қор тарапынан оның курстарда оқуын қаржыландыру ескертусіз бір жақты тәртіппен автоматты түрде тоқтатылады.

**VII. БАЙЛАНЫС АҚПАРАТЫ:**

7.1. Байқауға және (немесе) Ережеге қатысты барлық сұрақтар бойынша Қор тарапынан уәкілетті тұлғаларға келесі байланыстар бойынша хабарласуға болады:

1) «Shakhmardan Yessenov Foundation ғылыми білім беру қоры» жеке қоры - интернет-сайт: [www.yessenovfoundation.org](http://www.yessenovfoundation.org);

2) **Айгерім Султан**, моб тел.: +7 701 627 9607, [aigerim.s@yessenovfoundation.org](mailto:aigerim.s@yessenovfoundation.org);

3) **Ирина Грищенко**, моб.тел.: +7 771 775 1815, [irina.g@yessenovfoundation.org](mailto:irina.g@yessenovfoundation.org).